<classify> Na KULWA MZEE- DAR ES SALAAM ALIYEKUWA Waziri wa Fedha, Mustafa Mkulo amedai akiwamadarakani hadi anaondoka mkopo walioomba ulikuwa Dola za Marekani milioni 550na ada ya uwezeshaji ilikuwa asilimia 1.4 na si asilimia 2.4 kama inavyodaiwa. Mkulo alidai hayo, Mahakama Kuu Divisheni ya Rushwa naUhujumu Uchumi, Dar es Salaam jana, wakati akitoa ushahidi katika kesi ya uhujumuuchumi inayomkabili aliyekuwa Kamishna wa Mamlaka ya Mapato TanzaniaTRA,Harry Kitilya na wenzake. Akiongozwa na Wakili wa Serikali Mwandamizi, Pius Hillahmbele ya Jaji Immaculata Banzi, shahidi alidai mkopo walioomba ulikuwa wapewekwa awamu mbili, ambapo awamu ya kwanza ni Dola za Marekani 250 na awamu yapili Dola milioni 300. Alidai mkopo ulikuwa unatoka benki ya Standard kwa riba ya asilimia 6.5 na ada ya uwezeshajiilikuwa asilimia 1.4 ya mkopo huo na ulitakiwa kupatikana mwaka 2012. Mchakato ulikuwa haukukamilika,mkopo haukuwezakupatikana, wataalamu walipopitia mapendekezo walishauri mkopo usubiri hadimwaka mwingine 201213. Mei 2012 nilistaafu, mwaka 2016 nilikuwanimeshaondoka Wizara ya Fedha, niliitwa Takukuru wakataka nieleze kuhusiana namchakato wa mikopo, nikawaeleza. Nikiwa PCCB niliulizwa maswali kama nafahamu mchakatowa kuomba mkopo, waliniambia mkopo ulitolewa wa Dola za Marekani milioni 600kwa ada ya uwezeshaji ya asilimia 2.4. Mpaka naondoka wizarani, mchakato wa mkopo ulikuwahaujakamilika sijajua chochote kilichoendelea, niliacha ada ya uwezeshaji ikiwaasilimia 1.4 ya mkopo wote wa Dola za Marekani milioni 550,alidai. Mkulo anadai tofauti na washauri wa Serikali katikamchakato wa mkopo, hakukuwa na mshauri mwingine kutoka nje. Shahidi huyo alimaliza kutoaushahidi wake na mahakama hiyo awali ilikubali kupokea kielelezo cha barua yamapendekezo ya mkopo kutoka StandardBenki ambayo aliweka maelekezo ndani yake akiwa waziri. Mawakili wengine wa Jamhuri ni Wakili Serikali Mkuu, OswardTibabyekomya, Hashim Ngole huku upande wa utetezi, Wakili Do Masumbuko Lamwai,Majura Magafu, Jeremiah Mtobesya, Zahra Sanare, Mwanaidi Maajaa, Godwin Nyaisana Charles Alex. Washtakiwa wengine katika kesi hiyo namba nne ya mwaka 2019ni mshindi wa Mashindano ya Urembo Miss Tanzania, mwaka 1996, Shose MoriSinare na Sioi Graham Solomon, ambao walikuwa maafisa wa Benki ya Stanbic.  <topic>: KITAIFA 